Otto Furrer

Otto Furrer (19. lokakuuta 1903 Zermatt – 26. heinäkuuta 1951) oli sveitsiläinen alppihiihtäjä, sotilaspartiohiihtäjä ja hiihtäjä. Hän edusti seuratasolla Skiclub Zermattia.

Furrer oli mukana St. Moritzin olympialaisissa 1928 näytöslajina mukana olleessa sotilaspartiohiihdossa ja hiihdon 18 kilometrin kilpailussa, jossa hän oli kahdeskymmenesensimmäinen. Hän kilpaili myöhemmin alppihiihdossa, jossa hän voitti viisi MM-mitalia. Furrer sai kisoista yhden kultaisen, kaksi hopeista ja kaksi pronssista mitalia.

Furrer oli sivuosassa vuonna 1928 ilmestyneessä elokuvassa Der Kampf ums Matterhorn. Hän kuoli Matterhornilla sattuneessa onnettomuudessa vuonna 1951.

Lähteet 

Sveitsiläiset alppihiihtäjät
Sveitsiläiset maastohiihtäjät
Sveitsiläiset näyttelijät
Vuonna 1903 syntyneet
Vuonna 1951 kuolleet